VEGA og Live Nation præsenterer  **Action Bronsons kaotiske og spontane ordleg fylder Lille VEGA**

*Amerikanske Action Bronson arbejder på et nyt album, som han forhåbentlig har med, når han river Lille VEGA rundt mandag den 18. august med hans rå og kaotiske new yorker-rap.*

**Stil a la Ghostface Killah**

Et af de mest respekterede navne fra den boblende hiphop-undergrundsscene i New York, Action Bronson kan nu endelig igen opleves i Danmark efter hans koncert på Roskilde Festival sidste år.

Rapperen står på tærsklen til et større gennembrud efter han i 2013 blev fremhævet og hypet af utallige medier. Det anerkendte amerikanske hiphopmagasin, XXL, havde ham bl.a. på deres Freshman Class 2013-cover. Herhjemme fremhævede Soundvenue hans musik på deres årets bedste-lister. Newyorkerens lyd og stil bliver ofte sammenlignet med Wu-Tang Clan-rapperen Ghostface Killah, og det har han bestemt ikke noget i mod.

"*Yeah, I mean at the end of the day, it’s all good because Ghostface Killah is one of the best rappers alive, so if I sound similar to the best rapper alive then that is fine. To me there is no comparison; he is a legend and I am a newcomer. If I would try and emulate with anyone it would be*[*Kool G Rap*](http://en.wikipedia.org/wiki/Kool_G_Rap)*, he is the person I look up to the most*.”

**Gourmand-rapper**Den bastante rapper som tidligere ernærede sig som gourmetkok, har siden 2011 udgivet en håndfuld mixtapes mm., men i starten af 2014 forventes han første album udgivet på et label, klart. Det seneste mixtape *Blue Chips 2* kan downloades [HER](http://www.livemixtapes.com/mixtapes/24769/action-bronson-party-supplies-blue-chips-2.html). Herpå fortsætter Bronson sin tour de force gennem alternative hiphop-emner som gourmet mad, mærkelige atleter, sjældne biler, fremmed lande, men også alle hans damer. Nyd numre som ”9-24-13” og ”[Contemporary Man](http://www.youtube.com/watch?v=eoEKOlmxD7A)”, hvor fem 80’er hits af bl.a. Phil Collins og Peter Gabriel udgør melodisiden til hans rå tekster.

**Fakta om koncerten**:

Action Bronson

Mandag den 18. august. kl. 21.00

Lille VEGA, Enghavevej 40, 1674 København V

Billetpris: 250 kr. + gebyr
Billetsalget starter senere i dag via VEGAs hjemmeside og billetnet.